﻿ Strategii publicitare (În teorie, pare al naibii de simplu) Modelul standard ELM nu oferă decât un cadru explicativ extrem de general, definind cele două rute ale persuasiunii ca idealizări conceptuale În realitate, nimeni nu urmează în exclusivitate numai ruta centrală sau numai ruta periferică în receptarea mesajelor persuasive; orice act concret de receptare se înscrie pe ambele rute, una dintre ele fiind, însă, dominantă Pe de altă parte, fiecare dintre cele două rute ale persuasiunii îl „atacă“ pe receptor în diferite modalităţi, utilizând o pluralitate de tehnici, menite să convingă şi să inducă o modificare atitudinală Demers persuasiv cu scopuri comerciale, publicitatea recurge la o mare varietate de abordări ale receptorului, combinând în multiple feluri mijloacele de convingere raţională şi de seducţie iraţională a publicului target Privită numai ca act de transmitere a mesajelor persuasive, pe diferite canale, de la emiţător către receptor, publicitatea este o comunicare unilaterală, întrun singur sens, lipsind reacţia sau răspunsul prin care receptorul transmite, la rândul său, către sursa mesajului propriile aprecieri Întrun cadru mai larg, însă, există un feedback al receptorului, de natură să informeze emiţătorul asupra efectelor mesajului persuasiv: comportamentul său în calitate de consumator Dacă punerea în circulaţie a unei reclame este urmată de o creştere a vânzărilor produsului promovat, emiţătorul are o dovadă indirectă, însă cât se poate de întemeiată, a faptului că mesajul său persuasiv a fost eficient; dacă, dimpotrivă, desfacerea produsului nu înregistrează creşteri semnificative, se poate avea în vedere şi ipoteza că mesajul publicitar sa dovedit ineficient – deşi eşecul unei campanii publicitare poate avea multiple cauze, diferite de calitatea mesajului persuasiv Cele trei niveluri ale influenţei publicitare Strategiile publicitare sunt elaborate, în marea lor majoritate, în conformitate cu premisele modelului trifactorial al structurilor atitudinale, urmărind să influenţeze receptorul sub următoarele aspecte: cognitiv, afectiv şi conativ (comportamental) Întro lucrare influentă, C Bonnange şi C Thomas denumesc cele trei niveluri ale atacului publicitar prin următoarele verbe din limba engleză: learn (nivelul cognitiv), like (nivelul afectiv) şi do (nivelul conativ) (Jouve, 2005, p 111) 1 Nivelul cognitiv La acest nivel, sunt vizate opiniile, credinţele şi cunoştinţele receptorului Scopul principal al mesajului este acela de a informa, oferind date credibile şi argumente logic articulate în legătură cu proprietăţile cele mai relevante ale produsului sau serviciului recomandat publicului Informarea merge de la simpla semnalare fulger a existenţei produsului pe piaţă până la oferta de date precise, privind compoziţia şi caracteristicile tehnice ale produsului, preţ, mod de achiziţie şi de folosire, sugestii de utilizare etc Trebuie avut în vedere faptul că toate aceste elemente vor intra întro relaţie de concordanţă sau de contradicţie cu informaţiile (adevărate sau false) pe care receptorul le deţine din experienţa sa anterioară, precum şi cu stereotipurile şi prejudecăţile sale La acest nivel, publicul vizat receptează mesajul, îşi îndreaptă atenţia către produs, luând cunoştinţă de existenţa şi de caracteristicile acestuia 2 Nivelul afectiv La acest nivel sunt vizate sentimentele şi emoţiile receptorului Mesajul urmăreşte nu atât să convingă din punct de vedere raţional, ci îndeosebi să placă, să încânte, chiar să seducă, trezind reacţii afective agreabile, care să fie asociate cu produsul ofertat Instalarea receptorului întro atitudine favorabilă se face atât prin elemente de ordin informativ, dar mai ales prin sugestie, care integrează percepţia, imaginaţia, motivaţia şi chiar instinctul Elementele sugestive, destinate să provoace o reacţie emoţională favorabilă, se suprapun, armonic sau antagonic, atitudinilor anterior constituite ale receptorului Complementaritatea sau dezacordul între judecata raţională, a receptării cognitive, şi reacţia afectivă a receptorului determină un prim moment decisiv al persuasiunii publicitare: acceptarea mesajului Dacă reuşeşte deopotrivă să convingă, prin informaţiile furnizate, şi să placă, prin trezirea unor sentimente agreabile, mesajul este receptat ca fiind unul valabil, de luat în seamă şi de avut în vedere 3 Nivelul conativ (comportamental) Un mesaj acceptat trezeşte, de regulă, o intenţie de achiziţie a produsului ofertat Oricât de importantă, am văzut că intenţia nu se materializează imediat şi întotdeauna întrun comportament efectiv Un al doilea moment decisiv în persuasiunea publicitară este atingerea nivelului conativ – trecerea la acţiune, respectiv cumpărarea produsului Unul dintre factorii esenţiali la nivel conativ este nevoia receptorului de a intra în posesia produsului, pentru a beneficia de utilitatea lui specifică În unele cazuri, cumpărătorul potenţial se orientează pe piaţă în funcţie de anumite nevoi conştiente El ştie că îi trebuie un anumit tip de produse şi servicii şi, pentru aşi satisface nevoile, adoptă un comportament activ: se informează asupra ofertelor de pe piaţă şi le compară prin prisma informaţiilor pe care le deţine (cognitiv), alege ceea ce îi place mai mult, din spectrul achiziţiilor ce îi sunt accesibile, (afectiv) şi, dacă nu există impedimente de natură fie obiectivă (lipsă de timp sau de bani, opoziţia unor persoane apropiate etc ), fie subiectivă (indecizie, conflict de priorităţi, lipsă de chef etc ), cumpără (conativ) În alte situaţii, de loc rare, nevoia este inexistentă sau inconştientă Înainte ca Sony să fi lansat pe piaţă dispozitivul walkman, nimeni nu avea nevoie de un produs inexistent, dar multor oameni lear fi plăcut să poată asculta muzica preferată oriunde şi oricând În astfel de situaţii, emiţătorul mesajului publicitar este factorul activ El trebuie să stârnească nevoia receptorului, semnalând apariţia unui produs inovator şi prezentândui cât mai convingător potenţialul său de utilizare, ca soluţie a nevoii semnalate şi conştientizate (cognitiv), să genereze dorinţa, alimentată de disconfortul unui sentiment de lipsă (afectiv) şi să îndemne la adeziune şi la cumpărare (conativ) Ordinea în care sunt atacate cele trei niveluri ale influenţei publicitare şi relaţiile de cauzalitate între transformările produse în receptor la fiecare nivel suportă multiple variaţii Uneori informaţia validată de discernământul reflexiv al receptorului, asociată cu o impresie emoţional favorabilă, poate duce la decizia de cumpărare a produsului Alteori, demersul publicitar începe prin a seduce; încântat de produsul oferit, consumatorul se poate informa apoi asupra calităţilor acestuia şi, dacă informaţiile sunt concludente, se hotărăşte să îl cumpere Nu de puţine ori, receptorul sedus de mesajul publicitar se grăbeşte să cumpere de îndată produsul „simpatic“ şi abia intrat în posesia lui află datele esenţiale privind calităţile şi modul său de folosire Există, prin urmare, mai multe strategii publicitare O tipologie evolutivă a strategiilor publicitare Într-o succintă, însă remarcabilă lucrare, ce-şi păstrează în mare parte actualitatea după două decenii de la prima apariţie din 1987 (Publicitate şi societate, 2005), Bernard Cathelat configurează o tipologie a strategiilor publicitare ce s-au impus de-a lungul unei evoluţii, până în zilele noastre De subliniat faptul că, în viziunea autorului francez, această evoluţie s-a produs, în bună măsură, datorită asimilării tot mai pronunţate de către publicitari a progreselor înregistrate în psihosociologie „În accepţiunea modernă, spune Cathelat, publicitatea este psihosociologia informării aplicată unor obiective comerciale Îşi trage substanţa din realitatea culturală, îşi împrumută metodele din ştiinţele omului, dar finalitatea ei pragmatică este a economiei ” (Cathelat, op cit , p 45) Există, aşadar, o evidentă relaţie între etapele parcurse în timp de evoluţia publicităţii şi curentele dominante în sfera psihologiei sociale „Consacrată studierii necesare a consumatorului, individ şi subiect social, publicitatea apare ca un sector al psihologiei aplicate Unul dintre rolurile fundamentale ale publicităţii este să descopere limitele în care poate fi influenţat omul, preţul influenţei Cu mai mult sau mai puţin succes, ea a încercat să asimileze marile teorii psihologice şi să le pună în practică, dând dovadă de un remarcabil oportunism sub comandamente de natură esenţialmente economică ” (ibid , p 88) Pornind de la această premisă, Cathelat distinge patru curente majore de promoţiune comercială, fiecare fiind influenţat de o anumită concepţie psihologică despre om, despre procesele de comunicare colectivă şi despre formele de influenţă socială 1 A convinge: publicitatea persuasivă Sub această denumire nu tocmai fericită (căci orice strategie şi tehnică publicitară este un demers persuasiv prin excelenţă), Cathelat cuprinde etapa preştiinţifică a publicităţii empirice din secolul al XIX-lea, în care intuiţia şi experienţa informă, nesistematică a publicitarului au stat la baza primelor demersuri promoţionale Acestea vedeau consumatorul ca pe o fiinţă eminamente raţională, conştientă În conformitate cu această viziune, apelurile publicitare nu urmăreau altceva decât să informeze asupra prezenţei pe piaţă a produsului şi asupra calităţilor sale, contând pe bunul simţ şi pe capacitatea consumatorului de a evalua raţional informaţiile primite Scopul esenţial al anunţului este, în primul rând, acela de a sublinia că există o nevoie de satisfăcut, apoi să demonstreze că produsul o poate satisface şi, în sfârşit, că o poate satisface mai bine decât orice alt produs concurent „Homo oeconomicus nu s-a născut încă, ne adresăm timid animalului rezonabil, lui homo sapiens, întâi pentru a-l informa, apoi pentru a-l convinge ” (ibid , p 94) Drept ilustrare a acestui mod de abordare, Cathelat menţionează metoda A I D A , la care ne vom referi în subcapitolul următor Treptat au ieşit la iveală carenţele teoretice şi practice ale acestei abordări excesiv raţionaliste Atât primele rezultate ale psihologiei experimentale, cât şi operaţiile comerciale au scos la iveală că actul de cumpărare nu este câtuşi de puţin rezultatul unor deliberări conştiente elaborate, ce se rezumă la evaluarea strict raţională şi pragmatică a unor informaţii obiective Cel mai adesea, argumentele raţionale servesc drept justificări posterioare actului de cumpărare, care este orientat, într-o măsură mai mare sau mai mică, de nişte componente inconştiente ale psihicului uman Pe de altă parte, intenţia persuasivă a acestei abordări raţionaliste este atât de vizibilă, încât nu de puţine ori stârneşte o reacţie de respingere din partea cumpărătorului potenţial, care percepe demersul persuasiv ca pe un atentat la libertatea sa de alegere şi ca pe un afront la adresa discernământului său (vezi despre reactanţă, infra) 2 A agresa: publicitatea mecanicistă La începutul secolului XX, cercetările de psihologie experimentală sunt dominate de teoria reflexelor condiţionate a lui Pavlov, confirmată şi dezvoltată de către behaviorismul lui Watson Se impune treptat ideea că o parte considerabilă a comportamentului uman este reglată de procese automate, reflexe, care scapă mai mult sau mai puţin controlului conştient Teoriile învăţării prin condiţionare sunt încă departe de înţelegerea inconştientului ca ansamblu de procese dinamice şi structurate, pe care o va prezenta într-o etapă evolutivă ulterioară psihanaliza Ele oferă o explicaţie mecanicistă, sumară şi simplistă a formării unor reflexe, ce stau la baza unor automatisme comportamentale Publicitatea inspirată de concepţiile behavioriste „încearcă mai degrabă să lovească decât să convingă, mizând pe un soi de obsesie inconştientă creată prin repetarea sloganurilor, prin difuzarea de imagini-şoc ” (ibid , p 96) Eficacitatea, de loc neglijabilă, a abordării reflexologice se bazează pe câteva reguli simple Mesajul publicitar trebuie să fie uşor de perceput şi de recunoscut; în acest scop, se impune utilizarea unor sloganuri clare şi simple, neschimbate de-a lungul unor lungi perioade, năpustite asupra receptorului cu mare acuitate perceptivă şi cu obsedantă frevenţă Pentru ca această formă de publicitate să fie eficientă, consumatorul trebuie să o recepteze pasiv, fără spirit critic, lăsându-se invadat de ea O dată cu aplicarea teoriilor behavioriste, publicitatea iese din faza artizanală, racordându-se în mod statornic şi fertil cercetărilor psihosociologice Desigur, limitele acestora îşi vor pune amprenta şi asupra strategiilor publicitare În cazul abordării reflexologice, limitele principale sunt (după cum am văzut în discuţia despre Şcoala de la Yale) postularea pasivităţii subiectului şi inadaptarea unor scheme conceptuale modelate în urma studierii comportamentului animal la ceea ce se petrece realmente în comportamentul uman, cu mult mai complex Sub aspect practic, strict comercial, s-a constatat că bombardarea agresivă a receptorului cu mesaje menite să insinueze automatisme reflexe poate fi eficientă pe termen scurt şi la un nivel superficial de asimilare a mesajului, dar nu creează un ataşament real, profund şi de durată al consumatorului faţă de un produs sau marcă Şi aceasta deoarece activitatea inconştientă a psihicului uman nu este doar un laborator de dresaj, realizat pe baza unor mecanisme asociative rudimentare, ci un complicat univers de forţe dinamice, care interacţionează între ele, interferând în variate modalităţi cu activităţile conştiente Descoperirea acestui univers a făcut posibilă etapa următoare în evoluţia publicităţii 3 A seduce: publicitatea sugestivă Atunci când vorbeşte despre sugestie, Cathelat are în vedere „o reacţie psihică şi dinamică, ce presupune percepţia, deşteptarea de atitudini preexistente şi noua integrare a acestor atitudini, iar nu stabilirea cvasimecanică de reflexe condiţionate, favorizată de pasivitatea psihismului uman” (ibid , p 101) Cercetările care au contribuit în mod esenţial la articularea acestei noi strategii publicitare au fost psihologia gestaltistă, teoria lui Kurt Lewin despre câmpul social şi psihanaliza În limba germană, gestalt înseamnă formă, configuraţie; „gestalt-theorie” s-a dezvoltat ca reacţie originală faţă de psihologia asociaţionistă şi mecanicistă, din care activităţile „invizibile”, neobservabile ale subiectului erau eliminate, fiind omise în mod deliberat, ca elemente „inefabile” şi, ca atare, inaccesibile cercetării obiective, ştiinţifice Introducând noţiunea de „câmp total”, ai cărui poli corelativi, în permanentă interacţiune, sunt individul şi contextul în care acesta primeşte stimuli, gestaltismul a pus accentul pe organizarea dinamică şi pe configuraţia sintetică a câmpului perceptiv Percepţia nu este niciodată o simplă însumare de senzaţii disparate, ci este întotdeauna orientată de anumite scheme sau constructe mentale, în care senzaţiile sunt asimilate şi ordonate (Ori de câte ori văd un scaun, o masă, un automobil sau o carte, oricât de diferite pot fi acestea, senzaţiile care îmi semnalează obiectul sunt spontan integrate în imagini globale, reprezentări ale unor scaune, mese, automobile sau cărţi în general ) Pe de altă parte, percepţia obiectelor este influenţată de tensiunile interne şi de nevoile activate, la un moment dat, ale individului (Câmpul perceptiv al unei persoane devorate de foame sau de sete se organizează altfel decât câmpul perceptiv al unui ins sătul ) O dată cu noţiunea de nevoie, resimţită mai mult sau mai puţin conştient ca tensiune, ca dezechilibru lăuntric ce antrenează spontan o reacţie adaptativă, de reducere sau eliminare a tensiunii, îşi face apariţia o nouă schemă explicativă a comportamentului economic În acest caz, spune Cathelat, „mesajul publicitar trebuie să evoce ambianţa generală de viaţă ca pe o logică generală şi să prezinte produsul vândut drept piesa care lipsea din puzzle, drept completarea evidentă a modului respectiv de viaţă, drept cheia armoniei lui ” (idem) Într-o asemenea perspectivă, acţiunea publicitară trebuie să se adreseze individului global, ţinând seama de mediul lui fizic şi social, pentru a sublinia un dezechilibru şi a sugera o soluţie care să treacă prin consum Kurt Lewin a extins perspectiva primilor gestaltişti la studierea personalităţii, a acţiunii ei în câmpul social şi a dinamicii grupurilor mici El s-a consacrat studiului experimental al influenţei mediului asupra individului, elaborând un model trifazic al modificării structurilor sociale În cadrul concepţiei lui Lewin, comportamentul raţional este înţeles ca urmărire conştientă şi deliberată a scopurilor legate de supravieţuire şi de bunăstare Publicitatea sugestivă datorează cel mai mult psihanalizei, întemeiate în primele decenii ale secolului XX de către Sigmund Freud şi dezvoltată apoi, în direcţii mai mult sau mai puţin divergente faţă de teoria freudiană, de către diferite sisteme psihanalitice „neortodoxe” Meritul epocal al şcolii psihanalitice este descoperirea faptului că inconştientul nu este un compartiment omogen şi opac al vieţii psihice, care interacţionează mecanic cu procesele conştiente, ci reprezintă un adevărat „continent”, structurat şi dinamic Fără a putea să intrăm în amănunte, vom spune doar că, în esenţă, ideea fundamentală a cercetărilor psihanalitice este aceea că motivaţiile actelor noastre sunt o expresie conştientă a unei tensiuni inconştiente, provocate de un conflict între o pulsiune emergentă (foame, sete, dorinţă sexuală etc ) şi un baraj represiv, la rândul său inconştient (numeroasele tabu-uri instituite în decursul socializării, prin interiorizarea unor norme şi valori sociale) În plus faţă de înţelegerea, destul de limitată, a nevoilor de către teoria gestaltistă şi de către concepţia lui Lewin, orientarea psihanalitică deschide noi orizonturi prin proiectarea unei viziuni mai ample şi mai subtile asupra nevoilor care determină actele umane cu scop adaptativ Căci omul nu trăieşte numai (şi nici măcar în primul rând) pentru satisfacerea unor nevoi primare, fiziologice, ci mai ales pentru împlinirea unor dorinţe şi aspiraţii psihice, care se lovesc de anumite obstacole şi baraje, instituite de regulile şi normele sociale Totodată, psihanaliza a descoperit faptul că multe dintre aceste aspiraţii psihice refulate, care generează tensiuni inconştiente, se pot satisface în mod simbolic, prin dobândirea şi utilizarea unor obiecte de substituţie Un complex de inferioritate datorat staturii mici sau urâţeniei fizice se poate compensa prin posesia unei limuzine supradimensionate şi extrem de arătoase Teroarea infantilă, uitată în anii maturităţii, dar încă activă în inconştient, stârnită de un tată extrem de violent se poate calma prin achiziţia unor sisteme de alarmă şi de supraveghere foarte sofisticate Consumul de produse cosmetice şi de lenjerie intimă al unei femei poate fi expresia simbolică a unei pulsiuni narcisiste sau a unor tendinţe exhibiţioniste refulate etc Privit din această perspectivă, actul de cumpărare se prezintă ca o „formaţiune substitutivă”, care aduce dorinţei inconştiente o satisfacţie de înlocuire, portivit unor linii asociative stereotipe „În această perspectivă, conchide Cathelat, rolul publicitarului constă în a căuta nevoile şi dorinţele care generează la consumator tensiuni dezagreabile pentru a le lega, cât mai puţin artificial posibil, de absenţa produsului a cărui promovare o asigură Apoi, în a propune ‚remedii’: produsul, încărcat în mod magic cu reprezentări simbolice, apare clientului solicitat ca posibilitate de descărcare şi sursă previzibilă de satisfacţie ” (ibid , p 106) Existenţa efectivă a unor simboluri inconştiente universale şi atemporale, de tipul „arhetipurilor” colective de care vorbeşte Jung, rămâne problematică din punct de vedere ştiinţific, iar practica publicitară nu confirmă eficienţa unor mesaje capabile să transmită aceleaşi sugestii tuturor receptorilor, indiferent de cadrul social, cultural şi istoric în care s-ar situa Publicitatea sugestivă se adresează, cu valenţe diferite, individului – fiecărui individ în parte, declanşând anumite resorturi foarte intime, legate de istoria şi experienţa de viaţă foarte specifice ale fiecărei personalităţi Plaja însorită de pe o insulă exotică, de pe afişul unei agenţii de turism, poate fi, pentru unul, un „pansament” simbolic al unor traume suferite într-o copilărie pauperă, consumată în foame, frig şi întuneric; pentru altul, o aluzie simbolică la o tendinţă inconştientă spre voyerism; un altul poate fi ispitit de vegetaţia luxuriantă ca reprezentare simbolică a fertilităţii ncenzurate etc Dar nu trebuie să uităm că fiecare consumator este nu numai rezultatul dinamicii foarte specifice a propriei dezvoltări psihice endogene, ci şi un subiect social – membru al unui grup sau al mai multor grupuri, în cadrul cărora deţine câte un statut şi un rol Nu consumăm singuri şi doar pentru noi înşine A cumpăra este un act social Multor indivizi plaja însorită nu le evocă nimic foarte plăcut, dar se simt atraşi de obiectul ofertat de agenţia de turism pentru că el semnifică putere de cumpărare ridicată, prestigiu social şi promite ocazia întâlnirii unor indivizi de calibru, a căror companie este de invidiat 4 A valoriza: publicitatea proiectivă „Dacă publicitatea sugestivă tinde să pună în acord limbajul comercial cu motivaţiile profunde ale clientului, publicitatea proiectivă caută să înscrie discursul comercial în cel social, adică într-o cultură, în valorile ei, în modurile ei de viaţă ” (idem) Practica publicitară a fost puternic marcată de trei concepte ale psihologiei sociale americane: noţiunea de atitudine – pe care Allport o situează, pe bună dreptate, în centrul investigaţiei psihosociologice; conceptul de normă socială, dezvoltat de către Sherif, cu scopul de a explica atitudinile prin interacţiunea între dorinţele individuale şi presiunea socială, care le propune / impune cadre şi modele de exprimare; în sfârşit, noţiunea de dinamică a grupurilor, dezvoltată de Kurt Lewin, spre a dezvolta ideea centrală că individul reacţionează nu numai în funcţie de tensiunile şi dezechilibrele sale interioare, ci şi în funcţie de inserţia sa când armonioasă, când conflictuală, în contextul social Ca membru al grupului din care face parte, individul suferă o serie de modelări şi condiţionări din partea grupului, care-i atribuie un rol şi un statut; acestea îi asigură recunoaştere şi protecţie, în schimbul acceptării de către individ a unui mod de gândire şi viaţă Publicitatea proiectivă promovează mai mult decât produse şi servicii Ea vinde un stil de viaţă, un model cultural, prezentând obiectele atitudinale ofertate pe piaţă ca pe nişte elemente consonante cu un ideal de împlinire personală, însă unul configurat pe coordonatele unui anumit consens social asupra aceea ce merită să facă parte din traiectoria unei vieţi reuşite şi, ca atare, dezirabile Desigur, dinamica accentuată a vieţii sociale din societăţile cele mai dezvoltate face ca acest consens să fie tot mai efemer, cunoscând erodarea foarte rapidă a unor simple mode trecătoare şi, în multe privinţe, artificiale „În acest moment, publicitatea nu se mai adresează omului absolut şi etern, ci individului contingent, aflat în situaţii de viaţă Nu îi mai propune satisfacţii fundamentale, imagini narcisice sau vise atemporale, ci moduri de gândire şi de viaţă valorizate în momentul respectiv; oglindă a unui moment cultural, publicitatea furnizează clientului instrumente de adaptare, un limbaj de comuniune cu mediul ” (ibid , p 108) În timp ce publicitatea sugestivă propune evaziunea şi visarea, publicitatea proiectivă propune şi / sau impune modele, norme, reguli de integrare, participare şi aculturaţie: pe scurt, o valorizare socială a persoanei Integrarea modelelor: funcţiile demersului publicitar Evident, modelele definite de către Cathelat sunt nişte abstractizări, iar ordonarea lor evolutiv-temporală în funcţie de asimilarea progresivă a rezultatelor oferite de investigaţiile psihosociologice nu înseamnă o succesiune de strategii publicitare pure, care încetează a mai fi exersate şi practicate o dată cu trecerea la stadiul următor „Practica publicitară arată că, în realitate, aceste modele de influenţă coexistă şi se completează reciproc Pentru că publicitatea, supra-informaţie, nu este o comunicare unidimensională şi univocă ” (ibid , p 109) Fiecare strategie îndeplineşte (precumpănitor sau mai bine decât celelalte) o anumită funcţie specifică în relaţia dintre emiţătorul mesajului şi receptorul său * Indiferent cât de raţionale sau de iraţionale îi sunt rădăcinile, consumul nu se poate lipsi în cultura noastră de motivaţii sau alibiuri raţionale şi utilitare De aceea publicitatea trebuie să fie (ori să pară) convingătoare prin recursul la date, informaţii şi argumente Se defineşte astfel funcţia utilitară a publicităţii (numite de către Cathelat) persuasive * Dar în societatea afluentă şi consumeristă din ţările dezvoltate consumul este şi compulsiv Publicitatea este organul de reprezentare mentală omniprezentă a produsului, prin care se exrcită funcţia obsesională a mesajului mecanicist * Ar fi nerealist să ne închipuim că potenţialul cumpărător doar află de prezenţa produsului pe piaţă şi evaluează argumentele utilitare în favoarea cumpărării lui El raportează ceea ce i se spune şi i se arată la nivelul proceselor mentale conştiente faţă de nevoile, aspiraţiile, dorinţele şi pulsiunile sale refulate În măsura în care atinge aceste resorturi abisale, mesajul publicitar exercită funcţia imaginară a publicităţii sugestive * În sfârşit, consumul este şi un act de inserţie socială, de definire a unei imagini sociale valorizate A patra funcţie a mesajului este cea simbolică, expresie a publicităţii proiective (ibid , p 109) Dată fiind întrepătrunderea necesară a acestor funcţii complementare, „orice anunţ trebuie decodificat la cele patru niveluri, de informare utilitară, de forţă imaginară, de valoare simbolică şi de prezenţă obsesională Mai mult decât oricare altul, mesajul publicitar este complex, ceea ce îi face dificilă construcţia şi nesigură eficacitatea ” (ibid , p 111) Să vedem mai concret, în cele ce urmează, cum încearcă producătorii de mesaje publicitare să exploateze eficacitatea celor patru funcţii şi strategii definite de către Cathelat O expunere succintă a celor mai populare strategii şi tactici utilizate în advertising ne oferă un alt autor francez, Michèle Jouve, în lucrarea sa Comunicarea Publicitate şi relaţii publice Metoda AIDA Cele patru litere sunt iniţialele unor cuvinte care descriu etapele demersului persuasiv: Atenţie – Interes – Dorinţă – Acţiune Această schemă ne spune cât se poate de transparent care sunt paşii unei tentative reuşite de persuasiune publicitară: 1 În primul rând, trebuie să fie captată atenţia receptorului 1 Atenţia trebuie să fie apoi cât mai intens şi îndelung păstrată, stârnind interesul receptorului 1 Transmiterea mesajului, captat cu interes de către receptor, urmăreşte să trezească dorinţa lui de a intra în posesia produsului 1 În sfârşit, trebuie ca dorinţa să fie atât de puternică, încât să impună decizia de cumpărare şi punerea ei imediată în aplicare sau acţiunea efectivă de achiziţionare a produsului Un factor extrem de important, presupus în mod implicit în desfăşurarea celor patru paşi AIDA, este, fără îndoială, motivaţia Aceasta intervine în captarea şi, mai ales, menţinerea atenţiei, în concentrarea asupra mesajului şi în memorarea lui, care face posibilă păstrarea efectelor sale persuasive, absolut necesară în cazurile (foarte frecvente) în care decizia de cumpărare nu poate fi pusă imediat în aplicare Atenţia Este foarte important să avem în vedere distincţia între atenţia spontană şi cea involuntară * Atenţia spontană este provocată de mesaj, în măsura în care acesta reuşeşte să se facă remarcat întro manieră percutantă de către un receptor concentrat asupra altor focare de interes Mijloacele de care se foloseşte publicitatea pentru a capta atenţia spontană sunt foarte variate: un text insolit şi colorat, un joc ameţitor de culori, un efect de surpriză, o probă reuşită de umor – toate urmărind să întrerupă concentrarea receptorului asupra altor subiecte ori să străpungă carapacea indiferenţei sale * Atenţia voluntară este, dimpotrivă, orientată de către receptor, în calitate de căutător de informaţie, asupra unui mesaj În astfel de situaţii, mesajul nu trebuie să capteze atenţia, ci mai degrabă să reţină atenţia cei este acordată, oferind în cât mai mare măsură şi cât mai convingător receptorului ceea ce acesta caută să obţină Dacă un mesaj menit să capteze atenţia trebuie să surprindă (plăcut), un mesaj menit să reţină atenţia voluntară trebuie să confirme, să nu dezamăgească Captarea şi reţinerea atenţiei receptorului nu este o sarcină uşoară, având în vedere supraabundenţa de mesaje persuasive care ne înconjoară [Anexe F7 1-2 ] Interesul O dată captată atenţia, trebuie stârnit interesul receptorului faţă de conţinutul mesajului Or, pentru ca un receptor să considere că un produs sau un serviciu, care i se oferă, este demn de interes, trebuie să poată sesiza cât mai rapid, direct şi fără echivoc beneficiile de care ar avea parte în eventualitatea cumpărării produsului Pentru a trezi interesul faţă de ceea ce promovează, mesajul publicitar trebuie să prezinte cât mai pregnant calităţile produsului şi capacitatea acestora de a furniza consumatorului certe satisfacţii Nu trebuie pierdut din vedere faptul că receptorul nu este interesat de calităţile intrinseci ale produsului, ci de modul în care aceste calităţi răspund nevoilor, aşteptărilor şi posibilităţilor sale [Foto 7 3 – 7 4] Dorinţa În cazul fericit în care receptorul a putut stabili un raport de complementaritate între produsul propus şi o nevoie sau aspiraţie profundă a sa, mesajul publicitar trebuie să îi semnaleze cât mai pregnant o stare de lipsă a produsului respectiv; disconfortul acestui sentiment de privaţiune antrenează, ca remediu, dorinţa de a avea ceea ce îi lipseşte Amplificarea dorinţei faţă de produs se păoate obţine prin: * Idealizarea puternică a obiectului dorit: „Carlsberg, probably the best beer in the world“ * Ameninţarea cu penuria produsului râvnit: „Stoc limitat“; „Numai până la sfârşitul lunii“; „Ofertă unică“; „Mâine este ultima zi când mai puteţi beneficia de “ etc * Tentarea consumatorului, printro propunere avantajoasă: consultare gratuită, timp de 15 zile; încercarea produsului sau serviciului pe o perioadă determinată, fără obligaţia de a cumpăra; distribuirea de eşantioane; însoţirea produsului de anumite cadouri sau discounturi din partea producătorului sau a distribuitorului etc [Foto 7 6 - 7 7 ] Acţiunea (achiziţionarea) Actul de cumpărare depinde de câţiva parametri, printre care nevoia receptorului de produsul sau serviciul ofertat; efortul cerut de satisfacerea acestei nevoi; satisfacţia finală expectată de către receptor Pentru aşi spori eficienţa, mesajul publicitar trebuie să urmărească manipularea convenabilă a acestor parametri: * să sublinieze şi să amplifice nevoia, sugerând receptorului că, în absenţa produsului dorit, viaţa lui este mai searbădă, mai puţin completă şi împlinită; * să minimalizeze efortul necesar pentru dobândirea produsului, insistând asupra preţului convenabil, asupra facilităţii de cumpărare sau de livrare, asupra condiţiilor excepţionale de garanţie, creditare, întreţinere etc * să amplifice plăcerea utilizării produsului, insistând asupra viitoarelor satisfacţii oferite de produs (Ultimele două cerinţe vor fi discutate mai amplu atunci când ne vom referi la modelul Hugh Rank ) Cele două reclame ale Radio Info Pro, pe care le prezentăm mai jos, [vezi Foto 7 8 şi 7 9] oferă o ilustrare destul de reuşită a strategiei AIDA Simbol sugestiv al unui post de radio (în consonanţă cu sloganul postului, „Ai auzit?“) urechea este elementul surpriză, care atrage atenţia receptorului – în prima fotografie, prin aglomeraţia de zorzoane fistichii, care ornează baroc urechea încadrată de o coafură extrem de fantezistă, iar în cea dea doua, printrun efect vizual şocant: o maşină încadrată de o pereche de urechi! În Foto 7 8, interesul este stârnit, de un text inspirat, apt să inducă dorinţa receptorului de a asculta emisiunile postului: „Sunt unii oameni care nu pot spune adevărul Unii care nu pot spune o minciună şi mulţi alţii care nu pot face diferenţa între adevăr şi minciună Noi îi cunoaştem pe toţi Din 1 Decembrie, ai InfoPro Primul radio la care informaţia te distrează şi divertismentul te informează Un nou tip de radio, cum nai mai auzit Fii numai urechi, pe 07,9 FM“ Cea dea doua fotografie stârneşte interesul nu numai prin invitaţia de a participa la un concurs, care se poate solda cu un premiu atractiv (micuţul automobil KIA Picanto), ci şi prin ingeniozitatea amuzantă a unor jocuri de cuvinte inspirate: „Pe asta o poţi câştiga KIAr de la INFO PRO Te arde curiozitatea pentru o KIA Picanto? Fii atent! La fiecare oră se dă o parolă Trimite un SMS cu textul ‘InfoPro’ la 1776 (1,07 cu TVA inclus)! Aşteaptă telefonul nostru şi dacă ştii parola, îţi dăm ‘KEIA’!“ Se observă cu destulă claritate cum funcţionează metoda AIDA în aceste două reclame Logotipul postului InfoPro, urechea, este elementul menit să atragă atenţia prin extravaganţa prezentării Elementele textuale oferă câteva motive pentru care noul post de radio merită să fie ascultat, întrucât se singularizează faţă de posturile concurente, întro manieră atractivă, simpatică şi prietenoasă Originalitatea şi bunul gust al reclamei sugerează calităţi similare ale emisiunilor promise de InfoPro, de unde dorinţa receptorului de a asculta noul post de radio Variaţiuni ale strategiei AIDA Metoda AIDA nu este singura secvenţă de reacţii psihice ale receptorului utilizată în advertising Există o serie de variaţiuni, fiecare mizând pe alte modalităţi de influenţare persuasivă a publicului target Iată câteva din ele (Jouve, 2005, pp 116-117) Modelul Dagmar / Acca Şi aici avem dea face cu patru iniţiale: atenţie – comprehensiune (înţelegere) – convingere – acţiune În această abordare, se mizează cu precădere pe forţa de convingere a unor argumente raţionale, receptorul fiind îndemnat să urmeze ruta centrală O dată captată atenţia receptorului, se urmăreşte transmiterea unor informaţii bine articulate şi cât mai transparente, astfel încât primitorul mesajului să înţeleagă, mai întâi, conţinutul mesajului, pentru a fi convins, apoi, de valabilitatea şi de relevanţa acestuia Rolul textului pe care îl difuzează reclama devine mult mai important decât elementele simbolic sugestive, întrucât metoda Dagmar / Acca nu urmăreşte stârnirea dorinţei pe baza atracţiei şi a seducţiei, ci pe bază de informare şi argumentare Adeziunea receptorului rezultă din certitudinea lui că face o alegere potrivită, în acord cu planurile şi intenţiile sale anterior definite Stilul recomandat în alcătuirea textului este unul afirmativ, tranşant şi autoritar, de natură să sugereze competenţa şi responsabilitatea emiţătorului Sobrietatea fondului pe care se expune informaţia textuală urmăreşte să sugereze receptorului prudenţă, calcul raţional şi maturitate Evident, acest tip de abordare se potriveşte promovării unor produse şi servicii care, prin natura lor, solicită mai puţină fantezie şi plăcere capricioasă, achiziţionarea lor fiind, mai degrabă, rezultatul unei deliberări şi al unei evaluări raţionale a avantajelor şi dezavantajelor, a consecinţelor şi riscurilor care decurg din decizia de cumpărare Iată două exemple de reclame care nu mizează de loc pe elemente de sugestivitate seducătoare, ci exclusiv pe forţa de convingere a unor informaţii şi argumente [Foto 7 10 şi 7 11 ] De regulă, această strategie are efect îndeosebi atunci când vizează un receptor activ, a cărui atenţie voluntară urmăreşte să obţină anumite informaţii despre un produs / serviciu de care este interesat, iar canalele cele mai adecvate de propagare a mesajului persuasiv sunt printul şi, întro mai mică măsură, reclama radiofonică Televiziunea mizează pe alte strategii persuasive Modelul adoptării Această denumire, nu foarte sugestivă, se referă la o abordare precumpănitor pragmatică, mai rar utilizată în advertising şi mult mai frecvent recomandată în vânzări Mesajul nu încearcă atât să convingă prin conţinutul său, ci mai degrabă îndeamnă receptorul să se convingă singur de calităţile şi utilitatea produsului semnalat prin încercarea şi verificarea lui Mai precis, această abordare parcurge următorii paşi în demersul persuasiv: semnalarea produsului şi conştientizarea de către receptor a noii oferte; dacă ceea ce află despre produs stârneşte interesul receptorului, acesta face o evaluare a beneficiilor sale potenţiale, în cazul unei decizii de cumpărare; mesajul îndeamnă receptorul să experimenteze direct, prin încercarea produsului; dacă această verificare directă se dovedeşte concludentă şi scoate în evidenţă calităţile produsului, atunci se poate miza pe adoptarea lui de către potenţialul cumpărător Evident, strategia poate funcţiona numai dacă există o ofertă explicită de eşantioane sau de consultare gratuită, verificarea produsului fără obligaţia de cumpărare etc Modelul Lavidge Steiner Această strategie este accesibilă numai produselor de marcă, ale unor firme de notorietate şi de mare prestigiu pe piaţă Acestea nu mai au nevoie de o prezentare amănunţită şi de multe argumente, menite să convingă Elementul care atrage atenţia şi care oferă, totodată, motivul dominant pentru cumpărarea unui brand consolidat este tocmai notorietatea şi prestigiul Receptorul se lasă convins să cumpere fără a mai reflecta îndelung, deoarece el ştie dinainte că produsele firmei prezintă o garanţie de calitate, excelenţă şi, nu în ultimul rând, de imagine Decizia de cumpărare se bazează nu numai pe calităţile intrinseci ale produsului – acestea sunt deja recunoscute, ci îndeosebi pe dorinţa şi plăcerea consumatorului de aşi etala un statut superior [Foto 7 12 - 7 13 ] Acest model de abordare oferă numeroase avantaje nu nuai pentru firmele mari, care se bucură de o recunoaştere globală, ci şi pentru advertiseri, a căror fantezie şi rafinament se pot manifesta în voie Multe dintre cele mai reuşite reclame, fie printuri sau videoclipuri, sunt gândite şi realizate pe coordonatele modelului Lavidge Steiner Acesta oferă posibilitatea utilizării unui limbaj aluziv, metaforic, prin care produsul semnalat poate fi absent ca atare din cadrul vizual, fiind numai sugerat în asociere cu una dintre calităţile dominante prin care un brand consolidat se individualizează în conştiinţa publicului O sinteză a paşilor parcurşi de tehnicile mai sus caracterizate se poate vedea în Fig 7 1 Fig 7 1 Strategii de comunicare persuasivă Modelul persuasiv al lui Rank În modelul propus de Hugh Rank, demersurile persuasive adoptă, în mare, două strategii de bază: * Intensificarea anumitor caracteristici ale produselor şi serviciilor; mai exact, este vorba de intensificarea punctelor forte ale produsului propriu, respectiv de intensificarea punctelor slabe ale produselor oferite pe piaţă de către concurenţă * Minimalizarea unor aspecte ale produselor şi serviciilor; evident, sunt minimalizate părţile vulnerabile ale produselor proprii sau / şi punctele de rezistenţă ale competitorilor Fiecare dintre aceste două strategii, care se combină adesea, recurge la diferite tactici pentru aşi atinge scopurile Să vedem, pe scurt, care sunt cele mai frecvent utilizate (cf Larson, 2003, pp 32-37) Intensificarea Strategia de intensificare (amplificare, subliniere) a calităţilor produsului propriu, respectiv a defectelor produselor concurente, poate să utilizeze una sau mai multe dintre următoarele tactici persuasive: Repetiţia O modalitate simplă de a sublinia calităţile / defectele unui produs (candidat politic, ideologie) este repetiţia Este ceea ce fac sloganurile, jingles sau logos Bateria Energizer „pur şi simplu merge şi iar merge“, iar „Berea după bere e plăcere“ Foto 7 14 ilustrează clar procedeul amplificării prin repetiţie, sugerând, totodată, o progresie ascendentă, de dorit în cazul unui depozit bancar Asocierea Tactica se bazează pe asocierea produsului ofertat cu imaginea unei personalităţi, idei sau valori agreate de către publicul ţintă, mizând pe un transfer de simpatie şi aprobare asupra produsului dinspre imaginea care se bucură de popularitate O marcă de şampon de pe la noi speră să intre în graţiile admiratorilor şi admiratoarelor Andreei Marin, pe care aceştia o pot vedea recomandând cu căldură produsul respectiv O marcă de coniac grecesc sa asociat cu imaginea foarte agreeată la noi a Monicăi Bârlădeanu BRD a avut ideea lansării cardurilor Mastercard asociate cu figurile semilegendare ale unor mari sportivi români: Ilie Năstase, Nadia Comăneci sau Gheorghe Hagi Mult mai puternic este impactul asocierii produsului cu imaginea unui superstar ce are o legătură firească şi esenţială cu produsul promovat Este, de exemplu, cazul acelor clipuri în care Michael ‘Air’ Jordan face reclamă pentru faimoşii sneakers Nike Ce efect ar avea asocierea unui producător de automobile cu imaginea campionului mondial de Formula 1 Michael Schumacher! Găsim în Anexe un exemplu de asociere între automobilul de serie Renault Clio cu bolidul de Formula 1 care a cucerit titlul mondial la constructori, precum şi alte exemple de asocieri sugestive şi inspirate [Foto 7 15 şi 7 16] Compunerea Reliefarea calităţilor produsului propriu se poate face şi prin procedeul de compunere, fie la nivelul textului (prin jocuri de cuvinte, sublinierea unor caractere grafice, aluzii etc ), fie la nivelul stimulilor vizuali şi auditivi Ne amintim găselniţele „KIAr“ şi „KEIA“ din reclama pentru InfoPro O marcă de bere ne asigură: „E limpede căi bună“ Reclamele berii Tuborg pentru piaţa românească folosesc jocuri de cuvinte, bazate pe prima silabă a mărcii – TU, folosită ca apelativ adresat direct consumatorului Mai puţin ispirat, dar folosind acelaşi procedeu, este sloganul reclamei pentru vodca Imperial – „Trăiască imperialismul!“ O reclamă a modelului Citroen C4 ne arată, cu mijloace sofisticate, cum maşina se transformă întrun robot foarte impozant şi vioi, care dansează exuberant, sugerând înaltul nivel tehnologic al automobilului Alte mărci de automobile îşi expun ofertele pe fundaluri extrem de spectaculoase şi, totodată, neverosimile: pe lună, pe fundul mării sau pe vârfuri montane inaccesibile – mizând pe reliefarea cât mai puternică a produsului prin contrast cu contextul neaşteptat Majoritatea reclamelor bazate pe compoziţie sunt reuşite, stimulând fantezia şi ingeniozitatea producătorilor [Câteva ilustrări în Foto 7 17 – 7 19] Punerea în pagină a reclamelor contează şi ea Colţul superior din dreapta şi cel inferior din stânga ale unei reviste sale ale unui poster sunt neglijate de privitor Privirea trece peste aceste zone în fugă; din acest motiv, producătorii de tutun, care îşi fac reclamă în reviste, magazine sau prin afişe stradale, au grijă ca avertismenetele (impuse de lege) privind efectele nocive ale fumatului să fie plasate în aceste zone mai puţin vizibile Minimalizarea Cea de a doua strategie pe care o descrie modelul lui Rank este minimalizarea propriilor slăbiciuni, pentru a le face cât mai greu sesizabile şi pentru a le diminua importanţa – respectiv minimalizarea punctelor tari ale competitorilor Dominând autoritar piaţa americană, General Motors şi Ford au subestimat la început o serie de inovaţii tehnologice şi de marketing ale corporaţiei Chrysler – rabaturi, garanţii până la 7 ani / 110 000 km, inventarea minifurgonetei, reintroducerea maşinilor decapotabile, utilizarea în premieră a airbag-ului pentru şofer, ulterior şi pentru pasageri, precum şi promovarea jeepului Cherokee, ca maşină SUV pentru oamenii cu dare de mână Ulterior, cei doi mamuţi sau văzut nevoiţi să preia, la rândul lor, toate aceste inovaţii Ca să nu apară în ipostaza neplăcută de imitatori, atât Ford, cât şi GM sau străduit să minimalizeze, în reclamele lor, pe de o parte, propria inerţie tehnologică şi managerială, iar, pe de altă parte, creativitatea mai micului, dar mai dinamicului lor concurent Minimalizarea poate să recurgă la o mare varietate de tactici Omisiunea implică trecerea sub tăcere a informaţiilor privind propriile puncte vulnerabile şi/sau calităţile produselor concurente De exemplu, compania Claussen îşi intensifică punctele forte atunci când subliniază, în reclame, că murăturile sale sunt refrigerate, ceea ce le face să fie mai tari decât murăturile companiei rivale, Vlasic Totuşi, Claussen omite să menţioneze consumatorului faptul că, pentru a mări perioada de valabilitate a murăturilor sale, introduce în acestea o cantitate de sodiu mai mare decât cea folosită de Vlasic (propriul neajuns) şi că produsele Vlasic nu au nevoie de refrigerare (calitate a părţii adverse) De regulă, producătorii de mărfuri ieftine subliniază preţul scăzut al propriilor produse, uitând să avertizeze consumatorul că preţul redus se asociază cu o calitate inferioară Pe de altă parte, ofertanţii mărfurilor de excelentă calitate se compară bucuroşi cu producătorii unor articole de calitate modestă, dar sunt foarte discreţi în ceea ce priveşte diferenţa de preţ [Foto 7 20] Diversiunea constă în distragerea atenţiei receptorului de la defectele propriului produs, precum şi de la calităţile produselor concurente De regulă, acest deziderat se obţine cel mai uşor prin lansarea unei teme secundare, numite uneori „cal troian“ Parodierea unor elemente uşor de recunoscut din reclamele concurenţilor este un alt mod de minimalizare a competitorilor Un clip faimos ne recomandă un automobil Audi întrun mod extrem de ingenios Pe un rastel de chei cu patru cârlige apar, pe rând, patru chei de contact, fiecare purtând sigla unui producător de marcă, însoţită de un epitet elogios: Renault = siguranţă; Daimler-Chrysler = soliditate etc Un travelling ascensional ne arată la final doar cele patru inele împletite ale cheilor de contact, formând cât se poate de vizibil sigla corporaţiei Audi: toate calităţile celor patru mărci întruna singură! Cei de la Renault pastişează această reclamă de succes, dar ceea ce le-a ieşit nu se poate compara cu originalul În unele cazuri, adversarul este minimalizat aluziv şi simbolic Este cunoscută seria de atacuri reciproce în războiul reclamelor pentru Coca-Cola şi Pepsi Cola Întrun clip incriminat din punct de vedere etic, un băieţel se caţără pe un munte de doze Coca-Cola pentru a lua, de pe un dulap înalt, o doză de Pepsi Întrun alt clip, o fetiţă dintrun clan mafiot cere Pepsi light; barmanul îi umple un pahar turnând dintrun vas pe care scrie Coca-Cola Fetiţa se răsteşte cu glas baritonal şi accent sicilian la barman săi schimbe poşirca din pahar cu băutura adevărată – Pepsi În războiul mediatic dintre Daimler şi Audi, se poate vedea întrun spot al firmei Audi un automobil Mercedes făcând opturi pe nisipul unei plaje; un traveling ascensional ne arată cum Mercedesul descrie pe nisip cele patru cercuri din logotipul mărcii Audi Prin recursul la umor şi ironie, de multe ori o temă serioasă de reflecţie şi dezbatere poate fi coborâtă în derizoriu Există o adevărată inflaţie de umor, mai mult sau mai puţin inspirat, în reclamele radio şi TV În unele cazuri, umorul funcţionează eficient, atrăgând simpatia receptorului faţă de produsul / serviciul promovat – mai ales atunci când este vorba de produse cunoscute, de marcă, pe care consumatorii le apreciază şi le doresc datorită fidelizării lor Dacă umorul este de bună calitate, reclama îşi atinge scopul în măsura în care îşi păstrează consumatorii dedicaţi brandului De prea multe ori, însă, umorul din reclamele de televiziune este de o calitate mai mult decât dubioasă, frizând uneori indecenţa, obscenitatea sau vulgaritatea extremă, fără a semnala ori sugera vreo calitate distinctivă a produsului, ci neurmărind altceva decât să atragă un public amator de trivialităţi inepte Confuzia este o altă modalitate de minimalizare, aplicată însă mai mult în polemicile dintre adversari politici sau în dezbaterile judiciare În advertising, confuzia poate fi o armă cu două tăişuri, deoarece mesajele ambigue sau neclare riscă să nu convingă receptorul Uneori ambiguitatea este cultivată în mod deliberat, dacă poate fi în beneficiul firmei De exemplu: „Becks Berea germană numărul 1 în lume“ Este Becks berea numărul 1 din lume sau berea germană cea mai vândută în lume? Sofismele sunt, însă, adeseori folosite fie pentru intensificarea calităţilor propriului produs, fie pentru minimalizarea calităţilor produselor concurente De exemplu: „E frumoasă! E logodită! Pentru că foloseşte crema de mâini Earth Balsam!“ Presupusul fir „logic“ este acela că tânăra din reclamă, folosind crema respectivă, devine frumoasă şi, datorită acestei transformări, la cucerit pe viitorul ei soţ Nici un consumator cu capul pe umeri nu ar fi dispuşi să dea crezare „argumentului“, dar ideea că această cremă poate face o femeie şi mai atrăgătoare ar putea să ţină Inconsecvenţa, contradicţia şi aserţiunile circulare (de genul „V O este V O “) se întâlnesc frecvent în mesajele publicitare Sub sloganul „Sense and simplicity“, Philips ne prezintă produsele sale high tec arătândune un sugar care ţine, cu inocenţă în mânuţe, o cutie de formă cubică, iar textul sună astfel: „Tehnologia ar trebui să fie la fel de simplă ca şi ambalajul care o conţine“ Oare? Un poster care ne recomandă noul Renault Laguna vrea să ne convingă prin două imagini net diferenţiate: în partea superioară a posterului vedem un tânăr oferind inelul de logodnă alesei inimii sale; fotografia este însoţită de textul: „Fericirea de atunci“ Sub această imagine, vedem imaginea din spate a noului Laguna, însoţită de textul: „Experienţa de acum“ Putem recomanda ca exerciţiu de imaginaţie găsirea unei conexiuni logice între cele două imagini şi textele care le însoţesc [Foto 7 21 – 7 22] Alte modele de strategii publicitare Să ne reamintim de triada learn – like – do În funcţie de succesiunea celor trei momente, se pot diferenţia câteva modalităţi de abordare persuasivă în advertising (Jouve, 2005, pp 117-119) Implicarea minimală După cum indică şi numele acestei abordări, produsul nu prezintă o mare importanţă pentru cumpărător, ci face parte din rutina achiziţiilor sale curente Alegerea produsului nu este rezultatul unei evaluări atente a informaţiilor furnizate de advertising, ci efectul repetiţiei O dată manifestată o anumită nevoie, produsul este văzut (learn), cumpărat (do) şi, în urma consumului, eventual acceptat (like) Iată un exemplu banal: Am nevoie de pâine Intru în primul magazin şi cer un anumit sortiment din raft, în funcţie de anumite obişnuinţe alimentare şi de aspectul exterior Cumpăr Mănânc pâinea cumpărată Dacă numi place, voi încerca la o altă brutărie Dacă îmi place, voi cumpăra şi mâine din acelaşi loc, acelaşi sortiment După cum se vede, în cazul implicării minimale, decizia de cumpărare nu este nicicum influenţată de reclamă, ci avem dea face mai degrabă cu autopersuasiunea consumatorului, ca rezultat al unui proces de explorare a pieţei şi de testare a produselor Adeziunea confirmată Această strategie funcţionează numai atunci când consumatorul este familiarizat cu un anumit produs şi este fidel mărcii În această situaţie, el va avea un comportament reflex: la aceeaşi nevoie, acelaşi răspuns Secvenţa persuasivă parcurge paşii în următoarea ordine: consumatorul cumpără (do) – îi place (din nou) ceea ce consumă (like) – caută eventual informaţii care să îi confirme alegerea şi săi justifice fidelitatea (learn) Reclamele care urmează această schemă mizează pe familiaritate şi recunoaştere Chiar dacă aduc şi elemente noi, ele fac întotdeauna o referinţă la campaniile trecute În această categorie se înscriu mini serialele publicitare, în care apar mereu aceeaşi eroi, în ipostaze ştiute de public; personajele din spoturile coniacului Unirea, Dorel, Nea Gogu şi ceilalţi oferă o ilustrare de acum „clasică“ Dacă achiziţionarea produsului devine obişnuinţă, secvenţa se reduce la primii doi paşi, căci nu mai este nimic de „învăţat“ despre un produs care nea plăcut de nenumărate ori Învăţarea atribuită Puţin sugestivă în limba română, această strategie se bazează pe forţa de impact a elementelor de seducţie pe care le conţine reclama Receptorul este mai întâi atras de spectaculozitatea agreabilă a reclamei, care îl face să vadă produsul întro lumină foarte favorabilă O dată cu seducţia, mesajul are grijă să scoată cât mai clar în evidenţă marca produsului, astfel încât impresia agreabilă a receptorului să fie intim asociată cu aceasta Sedus, vrăjit (like) de o marcă bine întipărită în memorie (learn), receptorul cumpără (do) Impulsul infantil Reclamele care urmează această strategie au succes dacă receptorul este atât de încântat de conţinutul seducător al mesajului persuasiv, încât se grăbeşte să cumpere, fără să mai stea pe gânduri, transferând în pripă sentimentul agreabil stârnit de reclamă asupra produsului Abia după actul de cumpărare, individul are posibilitatea să verifice cu ce sa ales, aflând care sunt calităţile sau defectele achiziţiei făcute Paşii se succed în ordinea următoare: like – do – learn Ultimul pas nu este lipsit de importanţă, deoarece mulţi oameni încearcă săşi justifice comportamentul a posteriori, spre a se convinge de faptul că au făcut o alegere bună, inteligentă – deşi, după cum am văzut, nu este cazul În astfel de situaţii survine un proces de autopersuasiune a cumpărătorului, care se împacă destul de greu cu ideea unui eşec, datorat unei lipse de reflecţie responsabilă şi matură Promoţia Mecanismul promoţiei este unul cât se poate de simplu Produsul nu este atrăgător prin calităţi intrinseci sau prin aura sa de spectaculozitate seducătoare, ci exclusiv prin preţul foarte avantajos Mesajele promoţionale nu urmăresc să convingă prin furnizarea de informaţii relevante şi de argumente valide, nici prin elemente de seducţie, ci provoacă precipitarea consumatorului de a nu rata o ocazie financiar avantajoasă Cumpărăm imediat pentru a profita de ocazie (do) Apoi luăm contact cu produsul şi vedem cu ce neam ales (learn) Eventual, avem motive să fim mulţumiţi de ceea ce am cumpărat (like) Simple întro descriere schematică, toate aceste strategii şi tactici persuasive, utilizabile în sfera advertising-ului, se dovedesc mult mai complicate în practica publicitară Pentru punerea lor eficientă în aplicare, mai sunt necesare o mulţime de cunoştinţe amănunţite despre mecanismele persuasive care au loc la nivelul fiecărui element al procesului de comunicare: emiţător, mesaj, receptor Ne vom referi la aceste mecanisme în capitolele următoare, cu convingerea că acei copywriteri care au gândit posterul Foto 7 23 se înşeală: chiar şi cea mai bună ofertă are nevoie de o reclamă cât mai bună – dacă se poate cea mai bună! [Foto 7 24 ] Rezumat 1 Influenţa publicitară se manifestă pe trei niveluri distincte, dar nu şi independente unul faţă de celălalt: nivelul cognitiv, afectiv şi comportamental (sau conativ) 1 Într-o tipologie evolutivă, Cathelat distinge patru strategii publicitare, care sau succedat în funcţie de orientările dominante în psihosociologie: publicitatea persuasivă, cu rol pur informativ, fundamentată empiric; publicitatea mecanicistă, având la bază teoriile învăţării, de orientare behavioristă, menită să formeze, prin repetiţie, reflexe necondiţionate ale consumatorului; publicitatea sugestivă, bazată pe teoriile gestaltiste şi psihanalitice, urmăreşte satisfacţia simbolică a unor nevoi şi dorinţe inconştiente ale consumatorului; publicitatea proiectivă, fundamentată pe studiul atitudinilor, vizează consumul ca formă de inserţie socială a individului 1 Fiecare dintre aceste abordări publicitare se asociază unei anumite funcţii pe care o îndeplineşte demersul persuasiv Acestea sunt: funcţia utilitară, obsesională, imaginară şi simbolică 1 Metoda AIDA parcurge patru paşi, într-o ordine necesară: captarea atenţiei receptorului; trezirea interesului acestuia faţă de produsul promovat; crearea dorinţei consumatorului de a cumpăra produsul; achiziţia produsului 1 Metoda AIDA cunoaşte mai multe variaţiuni Modelul Dagmar / ACCA se potriveşte produselor şi serviciilor care solicită în mod deosebit un efort de elaborare cognitivă din partea receptorului, parcurgând următorii paşi: atenţie, comprehensiune (înţelegere), convingere, achiziţie 1 Modelul adoptării încearcă atât să convingă nu atât prin conţinutul său, ci mai degrabă îndeamnă receptorul să se convingă singur de calităţile şi utilitatea produsului semnalat prin încercarea şi verificarea lui 1 Modelul Lavidge Steiner este accesibil numai produselor de marcă, ale unor firme de notorietate şi de mare prestigiu pe piaţă Acestea nu mai au nevoie de o prezentare amănunţită şi de multe argumente, menite să convingă Elementul care atrage atenţia şi care oferă, totodată, motivul dominant pentru cumpărarea unui brand consolidat este tocmai notorietatea şi prestigiul 1 Modelul Hugh Rank consideră că demersurile publicitare adoptă două strategii de bază: [a] intensificarea intensificarea punctelor forte ale produsului propriu, respectiv de intensificarea punctelor slabe ale produselor oferite pe piaţă de către concurenţă; [b] minimalizarea unor aspecte ale produselor şi serviciilor; evident, sunt minimalizate părţile vulnerabile ale produselor proprii sau / şi punctele de rezistenţă ale competitorilor 1 Fiecare dintre aceste două procedee se bazează pe utilizarea anumitor tactici Astfel, intensificarea recurge la: repetiţie, asociere, compoziţie Cele mai frecvent utilizate tactici de minimalizare sunt: omisiunea, diversiunea şi confuzia 1 Alte strategii publicitare: implicarea minimală, adeziunea confirmată, învăţarea atribuită, impulsul infantil, promoţia Lecturi suplimentare Marcenac, Luc – Milon, Alain – Saint-Michel, Serge-Henri, Strategii publicitare De la studiul de marketing la alegerea diferitelor media, trad rom Elisabeta Gheorghe, Polirom, Iaşi, 2006 Aplicaţii 1 Abordaţi unul dintre subpunctele următoare Aveţi de făcut o reclamă poster pentru: a o marcă de şampon a un post de radio a o editură a un aparat de ras a un serviciu de acces la Internet Ce elemente introduceţi pentru a satisface atât receptorii predispuşi să urmeze ruta centrală, cât şi pe cei predispuşi să urmeze ruta periferică? 2 Descrieţi o situaţie în care aţi fost influenţat/ă de o reclamă (TV, radio sau poster) urmând paşii AIDA 3 Ce fel de produse şi / sau servicii se pretează cel mai bine abordării Dagmar / Acca? Oferiţi 3 exemple şi imaginaţi o reclamă în acest stil pentru unul dintre ele 4 Menţionaţi o reclamă a unui produs de marcă, realizată în stilul Lavidge Steiner Analizaţi modul în care se realizează efectul persuasiv 5 Care sunt tacticile de intensificare? Cum funcţionează acestea? Daţi un exemplu de utilizare a lor în advertising 6 Care sunt tacticile de minimalizare? Cum funcţionează acestea? Daţi un exemplu de utilizare a lor în publicitate 7 Descrieţi câte o situaţie în care aţi fost convins să cumpăraţi de o reclamă prin: a) implicare minimă; b) adeziune confirmată; c) învăţare atribuită; d) impuls infantil; d) promoţie 